આસારામને ઉમ્રકેદ મળી છે. આપણે એવી ઈચ્છા સેવીએ કે એમને પોતે કરેલાં પાપોનાં પ્રાયશ્ચિત માટે પૂરતો સમય મળે અને જેલમાંથી, પસ્તાવાનું વિપુલ ઝરણું' વહેતું થાય! ઈશ્વરે આસારામને આવી જેલ આપીને સમાજ પર પણ ઉપકાર કર્યો છે. શું તમને એવું લાગે છે કે જેલનિવાસનો સદુપયોગ કરીને આસારામ જેવાને ગૉડમેન બાનાવવાની એમના ચેલાઓને ખૂબ જ ઉતાવળ હોય છે. હજી તો એ થોડા પ્રખ્યાત થાય, એમાં તો એમનાં ચેલાઓ એમને વિષે એવી એવી મોટી અને ચમત્કારી વાતો ફેલાવવા માંડે છે કે જેનો કોઈ પાયો જ નથી હોતો. એને માટે રીતસરની માર્કેટિંગ કેમ્પેઈન ચાલે છે અને બાવાજી કેટલા મહાન છે એ વિષે અખબારમાં પણ વાતો ફેલાવીને ભોળી પ્રજાને આકર્ષવામાં આવે છે.દુકાનની માફક આશ્રમની પણ ‘ઘરાકી' હોય છે.